Slaggat red man se lewe | Maroela Media
Argieffoto (Foto: Jacob Ode/Pixabay)
Slaggate is wêreldwyd 'n groot irritasie, maar een man het letterlik sy lewe te danke aan 'n slaggat!
'n 59-jarige man van Gretna, Nebraska in die VSA, is verlede Maandag met 'n ambulans na 'n hospitaal gehaas. Sy hart het teen 200 slae per minuut geklop en paramedici het nie gedink hy sou die 20 minuut lange reis na die hospitaal oorleef nie. En toe tref die ambulans 'n slaggat.
Iets vreemd het gebeur: die pasiënt se hartritme het skielik na 'n normale ritme herstel.
Die man het betyds by ongevalle opgedaag. Hy is in 'n goeie toestand en is reeds ontslaan.
Dr. Andrew Goldsweig van Nebraska Medicine, het dit as 'n "seldsame geval" beskryf. 'n Elektriese skok met 'n masjien is die klassieke manier om 'n onreëlmatige hartklop te behandel, maar dit blyk in dié geval dat 'n rukking van 'n slaggat dieselfde uitslag kan hê.
Owerhede wou nie die ligging van die slaggat bekend maak nie om die pasiënt se privaatheid te beskerm.
Lees ook: NY Post, Boston25 News, 1011 Now
N hoesbui of n koue stort kan ook help
Dis goed om te weet! Hier is soveel slaggate in ons paaie, ons kan hiervan as n noodshulp gebruik maak.
In RSA, veral in NW, is so baie slaggate, die mense gaan vir ewig leef.
Dit beteken dat, in SA het jy 'n beter kans om lewend by die hospital uit te kom as jy opgeneem word as gevolg van 'n hart toestand.